cyanic-selkie/wikianc huggingface dataset:
NW B
Teknisiä tietoja
Autossa oli voimanlähteenä keskelle sijoitettu vesijäähdytteinen kaksisylinterinen bokserimoottori, jonka avulla saavutettiin 45 km/h huippunopeus. Sytytysjärjestelmänä oli Boschin valmistama magneettosytytys. Voimansiirtolinjassa oli kartiokytkin ja nelivaihteinen vaihdelaatikko, jossa oli myös peruutusvaihde. Voimansiirrossa hyödynnettiin edelleen ketjuvetoa. Sekä etu- että taka-akselilla oli puolielliptiset lehtijouset. NW B:ssä oli ensimmäisenä NW:n autoista jalkajarru. Se vaikutti voimansiirtoakseliin. Tämän lisäksi takapyörillä oli pantajarrut, joita käytettiin vivun kautta. Mukavuusvarusteena oli mäkijarru jonka voi kääntää pidättimeksi tietä vasten, mikäli auto esimerkiksi hyytyi ylämäessä ja oli vaarassa lähteä rullaamaan taaksepäin.
Säilyneet yksilöt
NW B -malleja on säilynyt kaksi kappaletta. Toinen on taltioituna Tatran museossa Kopřivnicessa ja toinen Unkarin liikennemuseossa Budapestissä. Kopřivnicessa oleva on saatu lahjoituksena NW:n ja Tatran autoilla ralleja ajaneelta Josef Veřmiřovskýlta. Auto on museon vanhin auto, sillä NW:n ensimmäinen auto Präsident on museoituna Prahassa. Siksi Kopřivnicen museon NW B -yksilöä kutsutaan leikillisesti "varapresidentiksi".
Suihkepullo
Käyttökohteita
Tyypillisiä suihkepulloja ovat koneiden ja laitteiden puhdistussprayt, käynnistyssumutteet, spraymaalit, deodorantit, hiuskiinteet, kotitalouden hyönteismyrkyt ja ilmanraikasteet yms.
Hajuvesien pullot ovat tyypillisesti sormenpainalluksella toimivalla pumpulla varustettuja ponnekaasuttomia astioita.
Röntgendiffraktio
Röntgensäteilyn vuorovaikutus aineen kanssa
Diffraktioilmiössä röntgensäteen sironta tapahtuu koherentisti koko kiteestä eikä säteilyn energia muutu sironnassa. Sironneen säteilyn kulma riippuu kiteen hilatasojen välimatkasta. Röntgensäteet vuorovaikuttavat elektronien kanssa kuitenkin myös muilla tavoin. Näitä vuorovaikutusprosesseja ovat valosähköinen ilmiö ja epäelastinen röntgensironta, missä osa fotonin energiasta siirtyy elektronille.
Diffraktioilmiö nähdään, kun diffraktoivan hilan tasojen välimatkan on suunnilleen sama kuin käytetyn säteilyn aallonpituus. Tämä selittää miksi juuri röntgendiffraktiolla saadaan tietoa atomitason järjestyksestä kiteissä. Röntgensäteilyn aallonpituus on noin ångströmin suuruusluokkaa, kuten myös atomien välimatka kiteessä. Myös pidempiaallonpituuksista säteilyä voitaisiin käyttää diffraktiotutkimuksessa. Ultravioletti- ja infrapunasäteilyä käytetään kuitenkin lähinnä spektroskopiamenetelmissä, koska näillä aallonpituusalueilla molekyylit absorboivat säteilyä voimakkaammin kuin röntgenalueella.
Käsitteitä
thumb|150px|right|Ewaldin palloja 2-ulotteisessa käänteishilassa (katkoviivoilla).
Lähteet
Röntgendiffraktio menetelmänä
Jälkipoltin
Käyttö
Ainoat siviilikoneet, joissa on käytetty jälkipoltinta olivat Concorde ja Tupolev Tu-144.
Vesimittarit
Vesimittarit (Gerridae) ovat luteisiin kuuluva hyönteisten heimo. Ne pystyvät liikkumaan veden pinnalla käyttäen pintajännitystä hyväkseen.
Viholliset
Vesimittareiden luonnollisia vihollisia ovat muun muassa munakeripistiäinen, linnut, kalat, sammakot, vesihämähäkit, malluaiset ja sudenkorentojen toukat. Vesimittarin ruumiiseen on usein kiinnittynyt vesipunkkeja.
Linda Eerikäinen
Häät ja vankeusrangaistus
Poliisiuransa aikana Linda on ottanut lahjuksia vastaan kolmesti: Camilla Mustavaara lahjoi Lindan lopettamaan Monican osuuden selvittelyn Pohjosen murhatapauksessa, ja toisella kerralla Helena Kuula maksoi Lindalle Aki Nikkisen vapauttamisesta väärennetyn rahan levittämisen syytteistä. Linda otti lahjuksia vastaan myös selvittäessään Alissa Nikkisen osuutta Monetanum-veronkiertoyritykseen.
SFS 6002 -sähkötyöturvallisuuskoulutus
SFS 6002 -sähkötyöturvallisuuskoulutus on kaikille Suomessa sähköalan töitä tekeville pakollinen koulutus, joka on uusittava viiden vuoden välein. Koulutus on annettava kaikille sähköalan töitä tekeville henkilöille, mukaan luettuna työjohto-, käyttö- ja asiantuntijatehtävissä toimivat henkilöt. Yleinen sähkötyöturvallisuutta koskeva koulutus sisältää mm. sähkön aiheuttamat vaarat, sähköistä johtuvat tapaturmat ja sähkötyöturvallisuutta koskevien keskeisten saadösten tunteminen. Koulutuksen muusta sisällöstä tulee ottaa huomioon ne tehtävät, joissa koulutukseen osallistuvat henkilöt toimivat.
Perusperiaatteet
Ennen kuin sähkötöitä ryhdytään tekemään, on arvioitava laitteistosta mahdollisesti aiheutuvat riskit. Sen jälkeen määritellään kuinka käyttötoimenpiteet tai varsinaiset työt tehdään, ja kuka ne saa tehdä, jotta henkilö- ja laiteturvallisuus säilyy. Toiminnanharjoittamisesta on tehtävä ilmoitus sähköturvallisuusviranomaiselle Tukesille, ennen kuin sähkötyöt aloitetaan ensimmäisen kerran.
Jännitetyö
Jännitetyö on pien- ja suurjännitteellä tehtävä sähkötyö, jossa työnkohteen tekijä tarkoituksellisesti koskettaa jännitetyökaluilla jännitteista osaa tai työkohteen tekijä ulottuu kehon osilla, työkaluilla, laitteilla ja varusteilla jännitetyöalueen sisäpuolelle.
Alavan kirkko
thumb|250px|Kirkko kadulta katsottuna Alavan kirkko on kirkkorakennus Kuopiossa. Sen suunnittelusta vastasi sveitsiläissyntyinen André Schütz. Schützin ehdotus valittiin arkkitehtikilpailun perusteella. Kirkko on valmistunut vuonna 1968, ja se edustaa 1960-luvun modernismia.
Sergei Valamolainen
Perimätiedoissa luostarin perustaminen on sanottu tapahtuneen vuonna 992 mutta asiasta on kiistelty kovastikin. Eräiden tietojen mukaan perustaminen ajoittuisi 1100-luvulle ja eräiden tietojen mukaan vasta 1300-luvulle.
Joaquim Cruz
Soulin kesäolympialaisissa 1988 Cruz kamppaili jälleen 800 metrin voitosta yhdessä kenialaisen Paul Erengin kanssa mutta jäi hopealle. Sittemmin hänellä alkoi ilmetä ongelmia akillesjänteensä kanssa, eikä hän koskaan enää palannut entiselle tasolleen juoksijana.
Detroit 9000
Detroit 9000 on yhdysvaltalainen vuonna 1973 ensi-iltansa saanut blaxploitaatioelokuva. Elokuvan käsikirjoitti Orville H. Hampton ja ohjasi Arthur Marks.
Maakuntakeskus
Tutkimuksen historiaa Suomessa
1990-luvulla tämän lähestymistavan on nähty aluepolitiikassa vaihtuneen vähempää keskusjohtoisuutta korostaneeseen hajautettuun kilpailuvaltioon, jossa korostui alueellinen omaehtoisuus ja maakuntatasoa kekeisemmäksi tulivat etenkin kaupunkiseudut ja niistä muodostuva kaupunkiverkko. Näitä tutki 1990-luvulta lähtien muun muassa yhteiskuntamaantieteilijä ja Joensuun yliopiston rehtori Perttu Vartiainen.
Iocaste
Iocaste on Jupiteria retrogradiseen suuntaan kiertävä, epäsäännöllinen, Ananke-ryhmän jäsen. Sen löysi ryhmä Havaijin yliopiston astronomeja vuonna 2000. Kuu sai silloin väliaikaiseksi nimekseen S/2000 J 3. Iocaste on läpimitaltaan noin 5 kilometriä ja se kiertää Jupiteria noin 21.3 miljoonan kilometrin etäisyydellä kiertoajan ollessa 632 päivää. Radan inklinaatio on 149° ja eksentrisyys 0,2151.
Borneonnorsu
Borneonnorsu (Elephas maximus borneensis) on Borneon saaren koillisosassa Sabahissa elävä aasiannorsun populaatio, jonka alkuperä ja luokittelu ovat pitkään olleet kiistanalaisia. Borneonnorsuja on Malesian ja Indonesian valtioiden alueille jakautuneena yhteensä noin 1500 yksilöä.
DNA:n perusteella borneonnorsu kuitenkin näyttää edustavan pitkään, satoja tuhansia vuosia muista erossa elänyttä itsenäistä kehityslinjaa, joka eroaa yhtä paljon kuin muut alalajit toisistaan. Sen suojeluarvo on siksi korkea. Sen onkin epäilty polveutuan sukupuuttoon kuolleeksi oletetusta jaavannorsusta, jonka ihminen olisi siirtänyt Borneolle ennen sen häviämistä alkuperäiseltä elinsaareltaan Jaavalta.
Vuoden isä
Vuoden isä -palkinto on Suomen sosiaali- ja terveysministeriön vuosittain jakama palkinto, jonka saajista tekee esityksen Väestöliitto. Vuodesta 2006 jaettu palkinto on tarkoitettu henkilölle, joka on edistänyt omalla esimerkillään ja toiminnallaan isyyden merkityksen tunnistamista ja lisännyt näin sen arvostusta. Päätöksen palkinnon saajasta tekevät vuorovuosin sosiaali- ja terveysministeri ja peruspalveluministeri, ja palkinnot jaetaan vuosittain isänpäivän tienoilla.
Sisilian kuningaskunta
Anjoun ja Aragonian kausi
Aragonian kuninkaiden sukulaiset hallitsivat Sisiliaa erillisenä kuningaskuntana vuoteen 1409, jonka jälkeen se liitettiin Aragonian kruunuun. Alfonso V yhdisti kaksi kuningaskuntaa väkivalloin piirittämällä ja valloittamalla Napolin 26. helmikuuta 1443. Jälleenyhdistyneen Sisilian kruunua hallitsivat Aragonian kuninkaat vuoteen 1516, jonka jälkeen se oli Espanjan kuninkailla vuoteen 1707. Pyhän saksalais-roomalaisen keisarikunnan keisarit pitivät kruunua vuosina 1707–1735, kunnes Parman herttua, myöhempi Espanjan kuningas Kaarle hyökkäsi Napoliin ja otti kruunun tittelinään ”Kaarle VII, Napolin ja Sisilian kuningas”. Hänen jälkeläisensä hallitsivat kuningaskuntaa Italian vuonna 1861 tapahtuneeseen yhdistymiseen asti. Vuosien 1816 ja 1861 välillä maa tunnettiin nimellä Molempain Sisiliain kuningaskunta.
Villers-Bocagen taistelu
Villers-Bocagen taistelu oli Normandian maihinnousun jälkimainingeissa käyty taistelu brittijoukkojen ja saksalaisten välillä Villers-Bocagen kylässä Normandiassa 13. kesäkuuta 1944. Brittien 7. panssaridivisioonan etujoukot olivat edenneet kylään saksalaisten rintamassa olleen aukon kautta. Kylän lähellä heidät väijytti SS-joukkojen 501. raskas panssarivaunupataljoona Tiger-vaunuineen. Seurasi vielä saksalaisen 2. panssaridivisioonan etujoukkojen hyökkäys, jonka aluksi torjuttuaan britit joutuivat vetäytymään.
Gauloises
Perinteiset Gauloises-savukkeet olivat alun perin lyhyitä, leveitä ja filtterittömiä, ja ne valmistettiin syyrialaisesta erittäin tummasta tupakasta. Tupakkalajike antoi savukkeelle vahvan ja tunnistettavan tuoksun, jota tupakoimattomat luonnehtivat palavan tervan hajuiseksi. Nykyään savukemerkkiä on saatavana myös vaaleampana versiona, jota Suomessakin ainoastaan myydään.
Hongikon Nuorisoseuran Urheilijat (koripallo)
1990-luku ja BC Jyväskylä
Mestaruussarjassa HoNsU sitten pelasi vielä kaudet 1986–1997 saavuttaen vuosina 1989 ja 1991 hopeaa, pronssia 1993. Tämän jälkeen menestys alkoi hiipua ja lopulta kauden 1996–1997 jälkeen tuli jälleen putoaminen alaspäin. Kun seuran talous oli 1990-luvun menestyshuumassa mennyt kuralle, ei välittömästi lähdetty hakemaan uutta nousua, vaan joukkue kasattiin Jyvässeudun junioreista. Kesällä 1999 seura teki viimeisen suurpanostuksen miesten edustusjoukkueeseen: pitkän ulkomaan kierroksen tehnyt Pekka Markkanen teki paluuta kotimaahan ja HoNsU tahtoi saada hänet riveihinsä. Kun samaiselle kaudelle saman kaupungin seura Säynätsalon Riento nousi mestaruussarjaan, oli selvää että myös Riennolla oli kiinnostusta saada Markkanen kokoonpanoonsa. Ratkaisuksi tähän seurat sulautuivat: HoNsU ja Riento yhdistivät edustusjoukkueensa ja syntyi koripallon erikoisseura BC Jyväskylä. HoNsu jatkoi tämän jälkeen koripallossa juniori- ja naistoimintaa hoitavana seurana.
Naisten koripallo
Muutama vuosi tyttöjen juniorityön käynnistyttyä saatiin koottua jo naisten edustusjoukkue Suomi-sarjaan. Joukkue karsi keväällä 1979 noususta SM-sarjaan. Vastassa oli helsinkiläinen Työväen Maila-Pojat eli TMP. HoNsU voitti ensimmäisen karsintapelin Jyväskylässä, mutta hävisi kaksi seuraavaa ja niin nousu jäi haaveeksi. Joukkue vahvistui merkittävästi, kun pari mestaruuttakin voittanut Jyväskylän Kiri lopetti naiskoripalloilun 1980 ja pelaajat siirtyivät HoNsUun. Niinpä joukkue nousi mestaruussarjaan kaudeksi 83-84. Joukkue kuitenkin hajosi, ja uudestaan seuran naisjoukkue nousi valtakunnan tason otsikoihin vasta 90-luvun lopussa. Tällöin seuran 20-vuotiaat naiset voittivat seurahistorian ensimmäisen SM-kullan, ja naisten edustusjoukkue hallitsi I-divisioonaa vuosia ylivoimaisesti käyden kaudella 2001-02 mestaruussarjassa. Muina kertoina seurajohto katsoi, ettei divarivoitosta huolimatta seuralla ole resursseja pelata SM-tasolla.
Långholmen (Kemiö)
Långholmen on saari ja kylä Sauvon ja Kemiön välissä. Saari on osittain jyrkkäkallioinen ja siellä on useita kesäasumuksia. Saarelle on ollut aikoinaan lauttayhteys mutta siitä on muistona vain vanhat lauttasatamat. Saarella on runsas puusto.
Lewis F. Muir
Lewis F. Muir, alun perin Louis Meuer (1884–1915), oli yhdysvaltalainen säveltäjä ja ragtime-pianisti.
Jan Wouters
Ura pelaajana
Pelaajauransa aikana Wouters edusti monia huippuseuroja, kuten PSV Eindhovenia, FC Bayern Müncheniä ja Amsterdamin Ajaxia sekä kahta pienempää seuraa, kotikaupunkinsa VV Utrechtia ja FC Utrechtia. Alankomaiden maajoukkueessa hän pelasi 70 ottelua ja teki niissä 4 maalia. Maajoukkuedebyyttinsä Wouters teki 10. marraskuuta 1982. Hän oli tärkeässä roolissa Alankomaiden voittaessa vuoden 1988 EM-kisat.
Kalliorikko
Elinympäristö
Kalliorikko on kalkinvaatija. Se esiintyy avoimilla kalkkikallioilla ja -jyrkänteillä. Luonnonkulot ja karjanlaidunnus suosivat kasvia pitämällä sen elinympäristöä avoimena. Suomessa lajia uhkaavat kalkin louhinta ja kesämökkirakentaminen.
Kansan Raittiusliitto
Historia
Vuonna 1955 perustettiin KaRaKen varhaisnuorisojaostoksi 10–15-vuotiaille suunnattu Sammon Takojat. Turun liittokokouksessa 1956 KaRaKen nimi vaihdettiin Kansan Raittiusliitoksi. Vuonna 1958 liittoon kuului yli 700 jäsenjärjestöä, joista suurin oli helsinkiläinen Koitto. KRL:n toiminta oli tuolloin pääasiassa työväestölle suunnattua päihdevalistusta, jonka tavoitteena oli mahdollisimman vähäinen alkoholinkulutus.
Bert Kaempfert
Kaempfertin tunnettuihin muiden levyttämiin sävellyksiin kuuluvat muun muassa Frank Sinatran esittämä ”Strangers in the Night”, Al Martinon ”Spanish Eyes”, Nat King Colen ”L-O-V-E”, Sammy Davis Jr:n ”Don’t Talk to Me” ja Dean Martinin ”Welcome to My Heart”.
Ura
Berthold Kämpfert syntyi Hampurissa vuonna 1923. Hän sai ensimmäisen pianonsa kuusivuotiaana jouduttuaan auto-onnettomuuteen ja saatuaan vahingonkorvauksista rahat instrumentin ostoon. Pianon lisäksi hän opetteli soittamaan klarinettia, saksofonia ja muita soittimia. Hän opiskeli Hampurin konservatoriossa.
1960-luvun alussa Kaempfert teki Hampurissa sopimuksen aloittelevan liverpoolilaisen The Beatles -yhtyeen kanssa etsiessään taustayhtyettä Tony Sheridanille. Hän äänitytti yhtyeellä muun muassa kitaristi John Lennonin laulaman kappaleen ”Ain’t She Sweet” sekä instrumentaalin ”Cry for a Shadow”. Sheridanin nimissä julkaistu nauhoitus ”My Bonnie” osoittautui tärkeäksi askeleeksi yhtyeen myöhempään suursuosioon, kun brittiläinen musiikkimanageri Brian Epstein otti selvää yhtyeestä nauhoituksen kuultuaan. Tapahtumaketju johti lopulta siihen, että George Martin tarjosi yhtyeelle levytyssopimuksen Polydor Recordsilta.
Monsterit työn touhussa
Monsterit työn touhussa on Disney+-tilausvideopalveluun julkaistu animaatiosarja, joka toimii jatko-osana elokuvalle Monsterit Oy (2001). Se on Pixarin ensimmäinen yksittäinen kokopitkä animaatiosarja, Buzz Lightyear of Star Command ollessa Walt Disney Television Animationin kanssa toteutettu yhteistuotanto.
Vuoden 2014 Atlantin hurrikaanikausi
Myrskyt
Hurrikaani Arthur oli vuoden 2014 ainoa Yhdysvaltojen manneralueelle tullut hurrikaani ja voimakkain sellainen kuuteen vuoteen. Se ei aiheuttanut kuolemantapauksia Yhdysvalloissa, ja sen aineelliset tuhot olivat vähäiset tuon suuruusluokan myrskyksi.
Iskmo
Iskmon nimestä
Vanhoista asiakirjoista löytyvät muodot: Iskimo (1543) ja Iskmå (1571). Nimi ääntyy i:smɷ. Alkuosa Isk- on mahdollisesti peräisin miehennimen Iisak suomenkielisellä Pohjanmaalla käytetyistä muodoista Iiska, Iisko, Iska tai Isko. Loppuosa -mo juontuu suomenkielisestä sanasta maa tarkoittaen suurta saarta.
Theodore J. Van Kirk
thumb|right|Värikuvassa etualalla eversti Paul Tibbets, taustalla kapteeni Theodore Van Kirk. Theodore Jerome Van Kirk (27. helmikuuta 1921 Northumberland, Pennsylvania – 28. heinäkuuta 2014 Stone Mountain, Georgia) oli yhdysvaltalainen ilmavoimien kapteeni. Van Kirk oli toiminut Euroopan sotanäyttämöillä Toisessa maailmansodassa, ennen kuin hän oli Enola Gay -nimisen Boeing B-29 pommituskoneen suunnistaja. Superfortress-kone pudotti Little Boy-atomipommin Hiroshimaan 6. elokuuta 1945. Kapteeni Van Kirk kuului 509. raskaan erityispommitusrykmentin esikuntaan, ollen rykmentin suunnistaja ja tällä alalla siten myös tuon yksikön kouluttaja. Van Kirk ja Paul Tibbets sekä Thomas W. Ferebee muodostivatkin tiiviin yhteistyön kolmikon Tinianilla. Van Kirk ylennettiin myöhempänä majurin sotilasarvoon.
Antireduktionismi
Yksi varhaisista antireduktionismin muodoista oli vitalismi. Vitalismi piti eliön muodostumisen perustavana ehtona järjestävää yliluonnollista elämänvoimaa, joka voidaan kuvata tieteellisesti. Nykytiede on hylännyt vitalismin.
Hakemistopalvelu
Unix-järjestelmissä hakemistopalveluja käytetään käyttäjä- ja ryhmätietokantojen ja salasanojen ja muiden tietojen (/etc/hosts) jakamiseen. Sun Microsystemsin Network Information Service (NIS) oli yksi laajimmin levinneitä ja käytetyimpiä ennen LDAP:in yleistymistä. Windowsissa vastaavia ovat NT Domain ja Active Directory.
Lars Magnus Vladimir Glansenstierna
Glansenstierna oli aatelissäädyssä edustaja valtiopäivillä 1882 ja 1897.
Finlandia Trophy
Finlandia Trophyn ohjelmaan on kuulunut joka vuosi naisten ja miesten yksinluistelu. Lisäksi ohjelmassa on ollut useimmiten jäätanssi ja joitain kertoja myös pariluistelu. Vuonna 2009 ohjelmassa olivat naisten ja miesten yksinluistelu sekä jäätanssi.
Lionel Shriver
Shriver nousi maineeseen teoksellaan We Need to Talk about Kevin (Poikani Kevin). Ristiriitaisen vastaanoton saanut Poikani Kevin käsittelee naisen kaksinaista suhtautumista lapsen saantiin, kyvyttömyyttä rakastaa lasta ja sitä mikä tällaisesta lapsesta pahimmassa tapauksessa tulee. Shriver on kirjoittanut muun muassa The Guardianiin ja The Spectatoriin. Kolumneissan hän on kirjoittanut muun muassa suhtautumisesta äitiyteen ja äitiydestä länsimaissa. Hän kävi Suomessa lokakuussa 2006 Helsingin Kirjamessuilla.
Demetrias (fyle)
Fyleen kuului alun perin 15 demosta. Siihen siirrettiin jo olemassa olleita demoksia muista fyleistä; siihen sekä samankokoiseen Antigonis-fyleen siirrettiin yhteensä kolme demosta kustakin vanhasta fylestä, lukuun ottamatta Aiantis-fyleä, mikä korvattiin siirtämällä Leontis-fylestä kaksi ylimääräistä ja Aigeis-fylestä yksi ylimääräinen demos. Fylen numeroksi tuli II ja Antigonis-fylen numeroksi I, jolloin alkuperäisistä fyleistä I–X tuli fylet III–XII. Usein fyleen viitataan selkeyden vuoksi kuitenkin numerolla XII ikään kuin se olisi sijoitettu loppuun.
Elena Leeve
Yksityiselämä
Elena Leeven äiti on ammatiltaan kirjaston­hoitaja ja isä vene­korjaaja. Leevellä on pikku­veli ja kaksos­sisar, joka on pukusuunnittelija. Elena Leeve oli pari­suhteessa ja myöhemmin naimisissa lähes 20 vuotta näyttelijä Jussi Nikkilän kanssa. He jättivät Helsingin käräjä­oikeuteen yhteisen avio­ero­hakemuksen syys­kuussa 2020. Heillä on kaksi lasta.
Live at the Marquee (Sweet)
Levyllä korostuu solisti Paul Dayn ja muun yhtyeen huomattavan heavy-vaikutteinen esitystapa.
Kings of Metal MMXIV
Kings of Metal MMXIV on yhdysvaltalaisen metalliyhtye Manowarin studioalbumi, joka julkaistiin 7. helmikuuta 2014.
Haukivuori
Historia
Haukivuoren kunnan hallinto siirrettiin 1950-luvun alussa kirkolta Asemankylälle. Kunnan väkiluku oli tuolloin suurimmillaan eli noin 5 600 asukasta.
Palvelut
Asemankylällä on kaikkien kunnan peruspalveluiden (kuten peruskoulu ja terveysasema) ohella muun muassa ruokakauppa, postipiste, apteekki, seurakuntatalo, kone-, urheilu-, koru- ja kelloliike, ravintola, kukkakauppa, parturi-kampaamoita jne. Hauki-Halli tarjoaa liikuntamahdollisuuksia lentopallosta punttisaliin.
Ilkka Koski
Amatööriura
Viime hetken valinnassa vuoden 1956 lopulla Koski sai paikan edustaa Suomea Melbournen olympialaisissa. Kosken toiset olympialaiset Melbournessa 1956 eivät sujuneet enää niin kuin Helsingissä. Hän koki tappion jo avauskierroksella italialaiselle Giacomo Bozzanolle.
Kangasraunikki
Kangasraunikki (Gypsophila fastigiata) on Euroopassa tavattava, hiekkamaiden valkokukkainen kohokkikasvi. Suomessa laji luokitellaan erittäin uhanalaiseksi ja se on luonnonsuojeluasetuksella rauhoitettu.
Ray Noble
Noble vetäytyi viihdemaailmasta 1950-luvun alussa ja asettui asumaan Santa Barbaraan, Kaliforniaan. Hän kuoli Lontoossa 2. huhtikuuta 1978.
Vasarapäähaikara
Ravinto
Vasarapäähaikaran ruokavalio koostuu pääosin sammakkoeläimistä. Muita saaliseläimiä ovat kalat, hyönteiset, katkaravut ja pikkujyrsijät.
Muumio (vuoden 1999 elokuva)
Muumio sai ensi-iltansa Yhdysvalloissa 7. toukokuuta 1999 ja Suomessa 16. heinäkuuta 1999. Elokuva tuotti 416 miljoonaa dollaria ja menestymisensä johdosta sille toteutettiin jatko-osat Muumion paluu (2001) ja Muumio: Lohikäärmekeisarin hauta (2008) sekä spin-off -elokuva Skorpionikuningas (2002)''.
Henrik Cajander
Cajander toimi koleralääkärinä 1831 ja oli Suomen kaartin vt. pataljoonanlääkärinä 1832 ja vakinaisena pataljoonanlääkärinä vuodesta 1833. Hän oli Turun piirin piirilääkärinä 1836–1843.
Cajander kuvasi Suomen vanhimman tunnetusti säilyneen valokuvan, dagerrotyypin, Turussa 3. marraskuuta 1842. Kuvassa on Uudenmaankatu 8:ssa sijainnut niin kutsuttu Nobelin talo, jonka takaa näkyy Turun tuomiokirkon torni. Lisäksi Turun Museokeskuksen valokuva-arkistossa on kaksi muuta Cajanderin ottamaa dagerrotyyppia vuodelta 1844: omakuva ja Vartiovuoren tähtitorni.
Juna Busaniin
Elokuva tapahtuu luotijunassa, johon maanlaajuinen zombiepidemia leviää. Elokuvassa on paljon rajua toimintaa, mutta se pohtii myös itsekkyyttä ja toisten puolesta uhrautumista sekä kriittisesti auktoriteettia.
Juoni
Zombijoukon alati kasvaessa harvalukuiset selviytyjät onnistuvat pelastautumaan yhteen junanvaunuun liukuoven taakse. Heidän joukossaan on isän ja tyttären lisäksi roteva mies Sang-hwa ja hänen raskaana oleva vaimonsa Seong-kyeong, nuorten miesten baseballjoukkue ja heidän naispuolinen avustajansa So-hee, joka on ihastunut Woo-shikiin, yhteen pelaajista, "Stallion Express" -nimisen yhtiön operatiivinen johtaja Yon-suk, kaksi iäkästä siskosta, sekä koditon ja pelokas rääsyläinen, joka pakeni zombeja junaan. Elokuva seuraa näiden hahmojen kohtaloita. Osa heistä osoittautuu itsekkäiksi, osa epäitsekkäiksi ja sankarillisiksi.
Helsingby
Helsingby (myös muodossa Hälsingby) on kylä ja taajama Mustasaaren kunnassa Pohjanmaalla. Helsingbyn taajamassa oli vuoden 2011 lopussa 864 asukasta.
Kylä sijaitsee noin 10 kilometriä Vaasasta kaakkoon. Siellä toimii jalkapalloseura IF Hoppet.
Aleksandr Beljakov
Käytyään kolmekuukautisen opettajien täydennyskurssin ja opiskeltuaan vuoden Tverin finanssi- ja talousteknikumissa, Beljakov lähetettiin vuonna 1931 opiskelemaan Leningradin yliopiston filologiseen tiedekuntaan. Hän osallistui opettajansa Dmitri Bubrihin kanssa tverinkarjalaisen kirjakielen luomiseen, laati alakoulun kieliopin (1934), venäläis-karjalaisen oikeinkirjoitussanakirjan (1935) ja vajaakeskikoulun lukukirjoja (1936–1937).
Toisen maailmansodan aikana Beljakov oli linnoitustöissä ja perheensä kanssa evakuoituna Altailla, jossa hän työskenteli Oirot-Turan lääketieteellisessä koulussa. Beljakov kutsuttiin vuoden 1942 lopussa puna-armeijaan, mutta hän joutui pian sairaalaan ja sai vapautuksen asepalvelusta.
İnönü Stadyumu
Beşiktaş İnönü Stadyumu on jalkapallostadion, joka sijaitsee Istanbulissa Turkissa. Jalkapalloseura Beşiktaş JK pelaa stadionilla kotiottelunsa. Se sijaitsee Dolmabahçen palatsin lähistöllä Istanbulin Euroopan puolella olevalla Beşiktaşin alueella. Stadionin kapasiteetti on 32 145, joista kaikki ovat istumapaikkoja. Se on ensimmäinen moderni stadion Istanbulissa. Beşiktaşin lisäksi stadionilla ovat pelanneet myös kaksi muuta istanbulilaisjoukkuetta Galatasaray ja Fenerbahçe, kunnes 1960-luvulla Galatasaray siirtyi omalle stadionilleen. Fenerbahçe siirtyi omalle stadionilleen vuonna 1982.
Marjo Timonen
Aiheesta muualla
Marjo Timonen. 375 humanistia 3.11.2015. Helsingin yliopisto.
Clarence Williams
Williams valittiin vuonna 1970 Songwriters Hall of Fameen. Vuonna 2015 hänen levytyksensä ”Wild Cat Blues” (1923) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Brookesia nana
Brookesia nana on Madagaskarilla tavattava maakameleonttien suvun kameleonttilaji. Laji löydettiin vuonna 2012 ja se kuvailtiin vuonna 2021 ilmestyneessä tutkimuksessa. Laji tunnetaan vain kahden yksilön perusteella, mutta mahdollisesti se on kaikista tunnetuista matelijoista pienikokoisin.
Siipyyn kirkonkylä
Siipyyn kirkonkylän halki kulkee yhdystie 6600, jota pitkin pääsee etelään Merikarvian Kasalaan ja pohjoiseen Skaftungiin. Itään Metsälään ja Kallträskiin vie yhdystie 6601. Kirkonkylän ydinalue ei sijaitse aivan Selkämeren rannalla, mutta sen länsipuolella oleva Kiili on meren rannalla. Siipyy ja Kiilin kalasatama ovat valtakunnallisesti merkittävä rakennettu kulttuuriympäristö. Kiilissä on myös kotiseutumuseo.
Pasha Pozdniakova
Elämä ja ura
Toukokuussa 2021 Pozdniakova esiintyi Playboyn Etelä-Afrikan painoksen kansimallina ja antoi haastattelun lehdelle.
Kapasaari
Kapasaari on saari Pieksämäen kunnassa Virtasalmen taajaman yhteydessä. Saarella sijaitsee seurakunnan leirikeskus ja sinne menee pieni silta.
Wilhelmspalais
Historia
Wilhelmspalais rakennettiin vuosien 1834 ja 1840 välisenä aikana Württembergin kuninkaan Vilhelm I:n hoviarkkitehdin Giovanni Saluccin piirustusten pohjalta. Kuningas rakennutti palatsin tyttärilleen, prinsessoille Marie ja Sophie. Sisätilojen suunnittelusta vastasi arkkitehti Karl Ludwig von Zanth.
Lina Olenius
Lina Olenius (s. 27. syyskuuta 2001 Järvenpää) on suomalainen pesäpalloilija. Olenius edustaa Superpesiksessä pelaavaa Manse PP:tä. Oleniuksen kasvattajaseura on Kinnarin Pesis. Olenius valittiin uransa ensimmäiseen Itä-Länsi-otteluun Hän pelaa sisäpelissä kotiuttajana tai vaihtajana ja ulkokentällä polttolinjassa. Olenius on pelannut urallaan viisi Superpesiksen runkosarjaottelua. Näissä hän on kerännyt neljä kärkilyöntiä. Lisäksi hän on pelannut 35 Ykköspesiksen runkosarjaottelua Roihuttarissa. Tilastot päivitetty 2. heinäkuuta 2021
Jackson Wang
Sooloura
Vuonna 2022 hän julkaisi kiinankielisen singlen "王嘉尔 JACKSON WANG" tammikuussa. Hän julkaisi myös vuonna 2022 albumin nimeltä LOST & FOUND. Hän julkaisi uusimman englanninkielisen singlensä "Blow" 31. maaliskuuta 2022.
Ksylanaasi
Käyttö
Ksylanaasi on laajasti käytetty teollisuusentsyymi ja yleisin tuotanto-organismi on Trichoderma reesei-home ja Aspergillus-suvun lajit. Ksylaania käytetään paperinvalmistuksessa sellun valkaisuun ja tämä bioteknillinen prosessi on ympäristöystävällisempi kuin klooriin perustuvat prosessit. Ksylanaasia käytetään myös eläinten rehun prosessoinnissa, koska kasvien soluseinien ksylaanin hajottaminen parantaa rehun ravintosisällön hyödyntämistä. Ksylanaasia käytetään myös elintarviketeollisuudessa oluen ja mehujen kirkastamiseen sekä leivonnassa, missä se auttaa taikinan käsittelyssä ja stabilisoimisessa sekä lisää leivän ilmavuutta ja tilavuutta.
John Bennet Lawes
thumb|[[Vanity Fair (brittiläinen lehti)|Vanity Fair -lehdessä 8. heinäkuuta 1882 julkaistu karikatyyri John Bennet Lawesista. Théobald Chartranin piirros.]] John Bennet Lawes (28. joulukuuta 1814 Rothamsted, Harpenden, Hertfordshire – 31. elokuuta 1900 Rothamsted) oli brittiläinen keksijä ja maataloustieteilijä. Hän perusti Rothamstedin koetilan, jossa kokeili superfosfaatin käyttöä lannoitteena. Tämä oli ensimmäisiä kemiallisia lannoitteita. Koetilalla saavutettujen tulosten perusteella Lawes patentoi menetelmän, jolla fosfaattimalmia käsiteltiin rikkihapolla ja saatiin superfosfaatiksi kutsuttua lannoitetta.
Kuikansaari
Kuikansaari on saari, joka sijaitsee Längelmäenjärvessä Pieksämäen kunnassa Virtasalmen taajaman yhteydessä.
Move On Up
Populaarikulttuurissa
Move On Up esiintyy elokuvien Parempi kuin Beckham (2002) ja Trolls: Maailmankiertue (2020) ääniraidoilla.
Coal City
Coal City voi tarkoittaa seuraavia paikkoja Yhdysvalloissa
Sergio Bonelli
Ura
Bonelli oli Audace-kustantamon johtaja Tea Bonellin ja Tex Willer -sarjakuvan luoneen Giovanni Luigi Bonellin poika. Hän aloitti uransa salanimellä Guido Nolitta vuonna 1955, salatakseen sukujuurensa sarjakuvamaailmassa. Ensimmäisinä töinään hän laati kuvatekstejä Roy D'Amyn julkaisemaan sarjakuvaan nimeltä Giuffetto Rosso. Bonelli siirtyi äitinsä yhtiön johtajaksi 24-vuotiaana vuonna 1957, jolloin yhtiö muutti nimensä Edizioni Araldoksi. Bonellin tärkeimpinä saavutuksina käsikirjoittajana on pidetty lännensarja Zagoria sekä Mister No -sarjakuvaa. Sarjakuvaa "Suuren lännen poika", mitä Bonelli kirjoitti ennen Zagoria, on julkaistu myös Suomessa; Preeria-lehdessä 1960-62 sekä Lännentie-lehdessä 1980-luvulla. Ensimmäisen Tex Willer -seikkailunsa Bonelli käsikirjoitti 1976.
Kanal 10
Kanavan ohjelmisto liittyy vahvasti kristinuskoon. Ohjelmisto koostuu elokuvista, uutisista, lastenohjelmista, opetuksista, ajankohtaisohjelmista, jumalanpalveluksista ja rukousohjelmista. Kanava lähettää pääasiassa ruotsinkielisiä sekä tekstitettyjä englanninkielisiä ohjelmia. Kanava ei ole sitoutunut mihinkään tiettyyn kristilliseen yhteisöön, mutta tunnustaa apostolista uskontunnustusta.
Johnny Mnemonic – kuoleman kuriiri
Vastaanotto
Johnny Mnemonic ei ollut menestys ilmestyessään, vaan se sai enimmäkseen kielteisiä arvosteluja. Rotten Tomatoes -sivuston mukaan 13 prosenttia arvostelijoista piti elokuvasta. Sivuston otanta on 30 arviota, ja elokuvalla on sivustolla arvosana 3.4/10. Lisäksi Keanu Reeves sai roolisuorituksestaan elokuvissa Johnny Mnemonic ja Rakkauden pilvitarha huonoimman miespääosan Golden Raspberry -ehdokkuuden, mutta palkinnon voitti Pauly Shore roolistaan elokuvassa Rankka velvollisuus.
James P. Johnson
Ammattilaisuran alku
Vuonna 1912 Johnson alkoi esiintyä ammatikseen pianistina ja laulajana. Hän soitti muun muassa tanssiaisissa, vaudevillessa, elokuvateattereissa ja kabareissa. Yksi hänen vakiosoittopaikoistaan oli The Jungles -klubi New Yorkin Hell’s Kitchenissä. Hän soitti vaudeville-esityksissä yhdessä ragtime-pianisti Ben Harneyn kanssa. Johnsonin varhaiseen repertuaariin kuului populaarimusiikin kappaleita, lauluja musikaaleista sekä muun muassa Joplinin säveltämiä ragtime-kappaleita. Hän huomasi jo varhain kuuntelijoiden vaativan rytmikästä, tanssittavaa musiikkia.
Johnson vetäytyi vähäksi aikaa syrjään pianistipiireistä ollakseen herättämättä huomiota ja välttyäkseen asepalvelukselta – jotkut hänen ystävistään palvelivat ensimmäisessä maailmansodassa Yhdysvaltain armeijan jalkaväessä Euroopassa. Kun Johnson ryhtyi taas esiintymään, hän työskenteli päivisin varastotyöntekijänä ja soitti pianoa iltaisin.
S/2003 J 3
S/2003 J 3 on läpimitaltaan noin 2 kilometriä ja se kiertää Jupiteria noin 19 622 000 kilometrin etäisyydellä kiertoajan ollessa 561,518 päivää. Radan inklinaatio on 146° ja eksentrisyys 0,2507.
Clydesdale Bank
Clydesdale Bank laski vuonna 2015 liikenteeseen ensimmäiset polymeerimuovista valmistetut setelit Britanniassa. Viiden punnan seteleiden ensimmäinen erä oli kooltaan kaksi miljoonaa seteliä. Seteleissä on kuvattuna Forth Bridge ja sen rakentaja William Arrol.
Kesäkuussa 2018 uutisoitiin, että Clydesdale Bankin holdingyhtiö CYBG oli hankkinut Richard Bransonin Virgin Money UK -yhtiön 1,7 miljardin punnan hintaan. Kaupan seurauksena Clydesdale Bankin samoin kuin Yorkshire Bankin brändi tullaan poistamaan katukuvasta Virginin brändin hyväksi. Prosessin on arvioitu kestävän vuoden 2021 loppuun asti. Lisäksi CYBG aikoo yhdistymisen johdosta irtisanoa ainakin 1 500 työntekijää. Internetissä kiertäneiden spekulaatioiden vastaisesti Virgin Money UK ei aio ryhtyä painamaan omia seteleitään, vaan Clydesdale Bankin seteleiden painaminen jatkuu kaupasta huolimatta entiseen tapaan.
Hybridisodankäynti
Hizbollah ja Israel
Toinen Libanonin sota on hyvä esimerkki siitä, kuinka ei-valtiollinen toimija (Hezbollah) onnistui taistelemaan onnistuneesti länsimaista asevoimaa (Israel) vastaan. Hezbollahin toiminta osoitti, että hyvin kurinalaiset, hyvin koulutetut ja hajautetut joukot voivat haastaa modernit tavanomaiset joukot yhdistämällä sissisodan taktiikkaa ja teknologiaa asutuskeskuksissa.
Pronssisoturikiista
Hybridisten menetelmien käyttö oli lähes olematonta Venäjän julkisen doktriinin ja politiikan dokumenteissa vuoteen 2007 asti, kunnes Virossa tapahtui Pronssisoturikiista. Viron tapahtumia voi kutsua hybridikonfliktiksi tai materialisoituneiksi hybridiuhkiksi. Tyytymättömyyden kylvämisessä käytettiin hyväksi Viron yhteiskunnan jakautumista erilaisiin virolaisten ja venäjänkielisten historian tulkintoihin. Samanaikaisesti kriisiä levitettiin yhteisesti sovitulla diplomatialla ja käyttämällä sekä sosiaalista, että perinteistä mediaa (niitä kutsutaan nykyisin valeuutisiksi), käyttämällä taloudellista painostusta ja ensimmäistä kertaa kyberhyökkäyksiä. Ainoa vaikute, mitä ei käytetty, oli sotilaallinen voima. Myöhemmissä Venäjän aggressioissa Georgiassa (vuodesta 2008) ja Ukrainassa (vuodesta 2014) armeija on ollut olennainen osa hybridiyhdistelmää.
Ghetto Stories
Ghetto Stories on yhdysvaltalainen elokuva vuodelta 2010. Elokuva kertoo epäsuorasti Lil Boosien elämästä. Elokuva kestää 60 minuuttia. Se julkaistiin suoraan DVD:lle. Sen tuotti Trill Entertainment.
Murrayfield Stadium
Murrayfield Stadium on avattu vuonna 1925, ja peruskorjattu vuonna 1995.
Ptolemais (fyle)
Ptolemais oli antiikin ajan Attikan eli Ateenan kaupunkivaltion muodostaneen alueen fyle eli ”heimo” tai ennemminkin äänestyspiiri, joka perustettiin hellenistisellä kaudella vuonna 224/223 eaa. Tuolloin ateenalaiset kunnioittivat Egyptin kuningasta Ptolemaios III Euergetestä nimittämällä tämän eponyymiksi heerokseksi ja antamalla tälle oman fylen.
Arnaldur Indriðason
pienoiskuva|upright|Arnaldur Indriðason 2015. Arnaldur Indriðason (s. 28. tammikuuta 1961) on islantilainen kirjailija, historiantutkija, elokuvakriitikko ja toimittaja.
Vilpe (yritys)
Vilpe Oy (ent. SK Tuote Oy) on suomalainen erikoiskattotuotteiden, ilmanvaihdon päätelaitteiden ja eristekiinnikkeiden valmistaja. Yhtiön tehdas sijaitsee Mustasaaressa, minkä lisäksi sillä on toimipiste Espoossa sekä tytäryhtiöt tai varastot Venäjällä, Puolassa, Ukrainassa, Ruotsissa ja Baltiassa. Yrityksen tuotteita viedään noin 30 maahan. Vilpen tuotteita ovat esimerkiksi poistoputket, huippuimurit, läpiviennit, tuuletuspaalut ja kiinnikkeet.
pienoiskuva|VILPE Oy:n tehdas Mustasaaren Lintuvuoressa.
Jacques Offenbach
thumb|Valokuva Jacques Offenbachista.
Jori
Molli-Jori oli säveltäjä ja laulaja Georg Malmsténin lempinimi.
Tiina Silvasti
Tiina Silvasti (s. 14. elokuuta 1967 Vihti) on suomalainen yhteiskuntapolitiikan professori Jyväskylän yliopistossa. Silvasti on erikoistunut suomalaisen elintarvikejärjestelmän, globalisoituvien elintarvikemarkkinoiden sekä rikkaan maailman ruokaturvan ja nälkäongelman tutkimukseen.
Silvasti kirjoitti ylioppilaaksi Vihdin lukiosta vuonna 1986. Hän valmistui Helsingin yliopistosta valtiotieteen maisteriksi sosiaalipolitiikasta (1995) ja edelleen valtiotieteen tohtoriksi samasta pääaineesta (2001). Hänen suomankielinen väitöskirjansa oli otsikoitu Talonpojan elämä : tutkimus elämäntapaa jäsentävistä kulttuurisista malleista. Työssä Silvasti paneutui maanviljelijöiden elämäntapaan ja sitä jäsentäviin kulttuurisiin malleihin. Elämäkerta-aineistoista lähtien hän pohti maatalouden ja maaseudun paikkaa maatalouden modernisaation seurauksena. Samaa aihepiiriä hän on käsitellyt myös myöhemmässä tuotannossaan.
PHP:n luokkakirjastot
FrontBase
FrontBase-luokkakirjaston avulla voidaan suorittaa tietokantakyselyjä FrontBasen tyylisiin tietokantoihin. Kirjasto osaa perinteisten lisäys-, poisto- ja hakukyselyn lisäksi muun muassa hallita palautuspisteitä sekä luoda ja käsitellä transaktioita.
MySQL
MySQL-luokkakirjaston avulla voidaan käyttää MySQL-tietokantoja ennen versiota 4.1. Kirjasto osaa perinteisten lisäys-, poisto- ja hakukyselyn lisäksi muun muassa listata prosesseja sekä noutaa monipuolisia tyyppitietoja tauluista ja kentistä.
Giovanni Luigi Bonelli
pienoiskuva|Giovanni Luigi Bonelli Giovanni Luigi (Gianluigi) Bonelli (22. joulukuuta 1908 Milano, Italia – 12. tammikuuta 2001 Alessandria, Italia) oli italialainen sarjakuvakäsikirjoittaja, joka tunnetaan erityisesti Tex Willer -sarjakuvahahmon toisena luojana yhdessä Aurelio Galleppinin kanssa.
Ura
Bonelli alkoi kirjoittaa runoja ja lyhyitä tarinoita pian ylioppilastutkintonsa jälkeen. Bonellin alkuaikojen kirjallinen tuotanto oli saanut vaikutteita monista seikkailukirjallisuuden klassikoista, kuten Jack Londonista, Zane Greysta, Alexandre Dumas’sta ja H. Rider Haggardista. Hänen ensimmäiset tarinansa julkaistiin Corriere dei Piccoli ja Giornale Illustrato dei Viaggi -aikakauslehdissä.
Etelä-Afrikan sateenkaarilippu
pienoiskuva|Etelä-Afrikan sateenkaarilippu Etelä-Afrikan sateenkaarilippu on Etelä-Afrikan pride-liikkeen yleisesti käyttämä lippu. Se on perinteisen sateenkaarilipun ja Etelä-Afrikan lipun yhdistelmä.
Historia
Lipun on suunnitellut Eugene Brockman, joka on myös perustanut yhdistyksen nimeltä Gay Flag of SA, joka pyrkii saamaan lipulle virallisen tunnustuksen. Brockmanin mukaan lippu on sopiva symboli sateenkaarivaltiona tunnetulle Etelä-Afrikalle. Lippu julkaistiin 18. joulukuuta 2010 Mother City Queer Project -tapahtumassa Cape Town Stadiumilla. .
Murtoisten observatorio
Murtoisten observatorio eli Hankasalmen observatorio on tähtitieteellisen yhdistyksen Jyväskylän Siriuksen uusi tähtitorni Murtoisten kyläkoulun pihassa Hankasalmella. Valosaastetta on varsin vähän, koska lähin suuri asutuskeskus Jyväskylä on 50 kilometrin päässä. Tähtitorni on ainutlaatuinen Suomessa, sillä se on etäkäyttöinen. Kaukoputken käyttö ja kuvaaminen onnistuu Internetin kautta.
Teletunnistetietojen säilyttäminen
Euroopan unionissa
Vuodesta 2006 voimassa ollut EU-direktiivi kumottiin huhtikuussa 2014 sillä perusteella, että se loukkaa ihmisoikeuksia. Ainakin Britanniassa tämän jälkeen alettiin ajaa läpi lakia, joka pitäisi yllä teleoperaattoreille asetetun vuoden säilytysvelvollisuuden. YK:n ihmisoikeusvaltuutettu kritisoi tästä Britannian lainsäätäjiä, sillä Britannian suunnittelema datankeräyslaki ei ota huomioon EU-tuomioistuimen huolta ihmisoikeuksista.
Kleitos Musta
Kun Aleksanteri Suuri aloitti sotaretkensä Persiaa vastaan, Kleitos oli jo toveriratsuväen kuninkaallisen osaston ageman päällikkö. Kleitos pelasti Aleksanterin hengen Granikosjoen taistelussa. Persialainen Spithridates oli vähällä tappaa Aleksanterin taistelun aikana, mutta Kleitos sattui olemaan lähellä ja esti Spithridatesta iskemästä Aleksanteria kuoliaaksi. Kleitos johti agemaa myös Issoksen ja Gaugamelan taisteluissa. Gaugamelan jälkeen hän sairastui, ja hänet jätettiin lepäämään Susaan. Kleitos palasi armeijan luokse Ektabanassa.
Norra Vallgrund
Yhdessä naapurinsa Södra Vallgrundin kanssa kylä kuuluu taajamaan nimeltä Norra Vallgrund-Södra Vallgrund. Vuonna 2020 taajaman väkiluku oli 524 ja oli Mustasaaren kolmestatoista taajamasta asukasluvultaan kuudenneksi suurin. Taajaman maapinta-ala on 5,50 km² ja väestöntiheys 95,3 as./km² (2020).
Christy Turlington
Ura
Turlington tunnetaan terveellisten elämäntapojen kannattajana. Hän on ollut mukana keuhkosyöpää ehkäisevässä työssä ja nuorten työllisyyttä edistävässä projektissa. Turlington on myös afrikkalaisen terveydenhoitoprojektin lähettiläs.
Edwin Fischer
Fischer asui Saksassa lähes koko toisen maailmansodan ajan, kuitenkaan ilman että hänellä tiettävästi oli minkäänlaisia natsisympatioita. Liittoutuneiden pommitusten tuhottua hänen kotinsa vuonna 1942 Fischer palasi Sveitsiin ja toimi viimeiset vuotensa opettajana Luzernin konservatoriossa.
Yōkai
Erilaisia yōkaita on lukemattomia. Toisin kuin aaveet (yūrei), jotka liitetään tiettyyn ihmiseen, yōkait ilmestyvät pikemminkin tietyssä paikassa tai tiettyyn aikaan. Niitä voidaankin luokitella erilaisiin kategorioihin: vuorten yōkait (kuten tengut, Yama-uba ja Amanojaku), teillä ilmestyvät yōkait (kuten Hitotsume-kozō ja Yuki-onna), asumusten yōkait (kuten Zashiki-warashi), meren yōkait (kuten funayūrei ja Umibōzu), jokien tai veden yōkait (etenkin kappat) ja niin edelleen.
Miehen työ (palkinto)
2003
Vuonna 2003 Miehen työ -palkinnon sai Seta ry:n pääsihteeri Jussi Nissinen miesten ja naisten moninaisuuden esiin nostamisesta ja tukemisesta erityisesti seksuaalisuuden ja sukupuolisuuden alueella.
Attalis
Trittyksillä ei ollut tässä vaiheessa enää erityistä merkitystä, eikä fylejen suhteellista kokoa enää pyritty tasapainottamaan. Roomalaisella kaudella vuonna 124/125 jaa. fylen demosten määrä väheni 11, kun Oinoe siirrettiin uuteen Hadrianis-fyleen. Attalis-fyle säilyi käytössä antiikin ajan lopulle saakka.
Kvasidiagonaalimatriisi
Kvasidiagonaalimatriisi on matriisi, jonka päädiagonaalin ympärillä olevat alkiot muodostavat neliömatriiseja siten, että näiden päädiagonaali on alkuperäisen matriisin päädiagonaalilla. Toisin sanoen L on kvasidiagonaalinen, jos
Tesmasaniainen
Tesmasaniainen (Dennstaedtia punctilobula) on itäisessä Pohjois-Amerikassa alkuperäisenä kasvava saniainen. Se kasvaa 50–90 senttimetriä korkeaksi. Lehdet ovat pitkäruotiset, kumariinintuoksuiset. Lehtilapa on kapean kolmiomainen, kirkkaanvihreä ja lähes kolmeen kertaan parilehdykkäinen. Pikkulehdyköiden kärjet ovat isohampaisia. Ruodin yläosa ja lehden alapinta ovat nystykarvaisia. Itiöpesäkeryhmät ovat 0,7 millimetrin kokoisia, elo-syyskuussa itiöiviä.
Uverworld
Timeless, BUGRIGHT ja PROGLUTION (2005-2008)
Vuonna 2005 UVERworld teki sopimuksen Sony Music Recordsin tytäryhtiö gr8! records:in kanssa. Yhtye teki debyyttinsä vuoden 2005 heinäkuussa julkaistulla singlellä ”D-tecnoLife”, joka debytoi japanilaisella Oricon-musiikkilistalla sijalla 4 myytyään 32 000 kappaletta. Singleä käytettiin Bleach-animesarjan toisena alkutunnusmusiikkina. Kolmen kuukauden päästä yhtyeen toisesta singlestä, CHANCE!, tuli alkutunnari PSP:n Bleach: Heat the Soul 2 -peliin. Vuoden 2006 tammikuun single, just Melody, päätyi Oricon -listan sijalle 17.
Vuoden 2006 helmikuussa julkaistiin UVERworldin ensimmäinen albumi, Timeless, ja se sijoittui Oricon-listan sijalle 5 myytyään 64 000 kappaletta. Seika teki lyhyen paluun kyseisella albumilla, soittaen saksofonia raidalla 5, Yasashisa no Shizuku.
Suomen Sähkölaitosyhdistys
Vuonna 1996 yhdistykseen kuului 101 jäsentä, pääosin alueellisia sähköyhtiöitä.
Merikasarmin kirjasto
Merikasarmin kirjasto on (ent. ulkoministeriön kirjasto) on valtioneuvoston sisäinen virastokirjasto. Kirjasto sijaitsee Merikasarmissa Helsingin Katajanokalla.
Kastanjamiinaajakoi
Kastanjamiinaajakoi eli kastanjamiinakoi (Cameraria ohridella) on pieni miinaajakoiden heimoon kuuluva perhoslaji. Se on erittäin merkittävä hevoskastanjan tuholainen.
Elinympäristö ja elintavat
Aluksi, ja etenkin tavattoman nopean leviämisensä vuoksi, lajin arveltiin olevan joko Pohjois-Amerikasta tai Aasiasta kulkeutunut vieraslaji, mutta sittemmin vanhoista herbaarioista on löytynyt miinaajakoin vioittamia lehtiä, jotka on talletettu alkuperäiseltä löytöseudulta jo 1800-luvulla. Tämä havainto tukee käsitystä, että lajin alkuperä on todellakin Balkanilla. Myös lajin DNA-sormenjälki on tarkoin tutkittu, eikä kastanjamiinaajakoita sen perusteella esiinny alueilla, joilla elää muita Cameraria-suvun lajeja.
Laji talvehtii kotelovaiheessa siten, että kesän aikana jokaisen sukupolven toukista noin kolmasosa jää koteloksi talvehtimaan. Tällöin seuraavana keväänä kuoriutuvien perhosten lukumäärä on tavattoman suuri ja koko paikallinen populaatio pääsee kasvamaan äärimmäisen nopeasti.
Cocktail
Cocktail voi tarkoittaa ainakin seuraavia:
Hausjärvi
Hausjärven kunnanjohtaja on Pekka Määttänen 1. marraskuuta 2016 alkaen. Häntä edelsi tehtävässä Aleksi Heikkilä (2015–2016).
Historia
pienoiskuva|Hausjärven kirkko. pienoiskuva|oikea|250px|Syksyistä Hausjärven keskustaa.
Leena Lehtolainen
Ura
Lehtolaisen esikoisteos Ja äkkiä onkin toukokuu (1976) julkaistiin hänen ollessaan vasta 12-vuotias. Lehtolainen valmistui ylioppilaaksi vuonna 1985, filosofian kandidaatiksi 1988 ja lisensiaatiksi 1995. Hän opiskeli Helsingin yliopistossa kotimaista kirjallisuutta. Lisensiaatintutkimuksessaan Vanhaa, uutta, lainattua ja sinistä hän tutki geneeristä repertuaaria ja intertekstuaalisuutta Eeva Tenhusen dekkarituotannossa. Ennen tutkijaksi ryhtymistä Lehtolainen työskenteli Tapiolan kuoron intendenttinä vuosina 1988–1990. Vuodesta 1991 Lehtolainen on ollut vapaa kirjailija.
Jynkän kirjasto
Jynkän kirjasto eli Jynkän lähikirjasto on Kuopion Jynkän kaupunginosassa toimiva yleinen kirjasto. Jynkän kirjasto on osa Kuopion kaupunginkirjastoa.
Jynkän kirjasto muutti elokuussa 2017 Jynkän koulun uudisrakennukseen, rakennuksen kadunpuoleiseen päätyyn. Kirjasto toimii osin itsepalveluperiaatteella, mikä on mahdollistanut laajemmat aukioloajat.
Sévaré
Sévaré tärkeä maantieliikenteen solmukohta, josta on yhteydet Bamakoon, Gaoon ja Burkina Fason rajalle. Paikkakunnalla on myös kansainvälinen lentokenttä. Sévaré on kasvanut voimakkaasti vuodesta 1970 lähtien riisinviljelyn ja riisinkäsittelylaitoksen rakentamisen seurauksena.
Kristillinen metallimusiikki
Suuntauksen edustajia on jokaisessa metallimusiikin alalajissa, ja ainoa kristillisiä metalliyhtyeitä yhdistävä tekijä ovat sanoitukset. Niiden kristilliset teemat yhdistyvät usein yhtyeen edustaman alalajin tyypillisiin aiheisiin ja tuovat tavallisesti kristillisen näkökulman asiaan. Marginaalisen mutta ylikansallisen kristillisen metallimusiikin alakulttuurin on nähty tarjoavan ydinjäsenilleen vaihtoehtoisen uskonnonharjoitus ja -ilmaisumuodon, ja suuntauksesta haetaan monesti myönteistä vastapainoa tai vaihtoehtoa metallimusiikin useimmiten synkeälle, kielteiselle sanomalle.
Erityispiirteitä
Sanoitusten tyyli vaihtelee eri kirkkokuntien ja kulttuurien mukaan sekä maittain. Pohjoismaissa yhtyeet suosivat suurimmaksi osaksi henkilökohtaista lähestymistapaa. Sillä ei useinkaan pyritä aggressiiviseen ”käännyttämiseen”, joka on nykypäivään saakka ollut lähinnä osa yhdysvaltalaisten piirien tapoja. Kristilliset yhtyeet harvoin kiistävät vakaumustaan, mutta usein vältetään suoraa saarnausta, koska artistit eivät yleensä myöskään halua, että musiikin viihdyttävyys kärsii. Jotkut käsittelevät pääasiassa arkielämän kokemuksia kristityn näkökulmasta tavoittaakseen sekä tavallisia ihmisiä että uskovia. Näissä tapauksissa saattaa olla vaikeaa tunnistaa "kristillistä yhtyettä". Valtavirran metalliyhtyeet, jotka satunnaisesti käsittelevät kristillisiä aiheita, ovat asia erikseen. Kristillisen yhtyeen määrittelemisestä keskustellaan jatkuvasti kristillisen metallimusiikin verkkoyhteisöissä. Kristillisen yhtyeen odotetaan käsittävän joko tunnustavia kristittyjä jäseniä tai kristillisen sanoman, mieluiten molemmat.
Doom metal ja goottimetalli
Paramaecium ja Ashen Mortality ovat kaksi tunnetuinta kristillistä doom metal -yhtyettä. Paramaeciumista tuli yksi tyylilajin huippunimistä. Ashen Mortality tunnettiin keskivertoa parempana doom metal -yhtyeenä.
90-luku
thumb|230px|[[Deuteronomium (yhtye)|Deuteronomium, kristillisen metallin uranuurtaja Suomessa.]]
Teitittely
Teitittely on kohteliaisuutta tai kunnioitusta ilmaiseva puhuttelumuoto, joka muodostetaan esimerkiksi suomen kielessä käyttämällä yksikön toisen persoonan pronominin sinä asemasta monikon toisen persoonan pronominia te ja sen mukaisia verbien persoonamuotoja, kuitenkin niin, että esimerkiksi predikatiivi samoin kuin liittomuodoissa oleva partisiippi ovat yksikkömuotoisia.